|  |  |
| --- | --- |
|  |  |



EH Bildu talde parlamentarioari atxikitako foru parlamentari Adolfo Arazi Flamarique jaunak 11-24/PES-00188 galdera idatzia egin du “Erorien Monumentua” deritzon multzo arkitektonikoari buruz. Hau da Nafarroako Gobernuko Kultura, Kirol eta Turismoko kontseilariak horretaz ematen dion informazioa:

Multzo arkitektoniko hori ez dago interes kulturaleko ondasun izendatuta, ezta inbentarioko ondasun ere Nafarroako Kultura Ondarearen 14/2005 Foru Legean jasotzen denaren arabera. 22 eta 24. artikuluek ez dute harremanik ondasun baten babesarekin, deklaratzeko prozesuarekin baizik, baita Nafarroako Kultur Ondareko ondasunen Erregistroa sortzearekin ere.

Egia da “Erorien Monumentua” izeneko eraikina Iruñeko Udalaren Planeko babesari buruzko katalogoan sartuta dagoela (2002) 2. graduan (erdiko atala) eta 3. graduan (alboko eraikinak eta arkuteriak). Arauzko zehaztapen horrek higiezinaren balio arkitektonikoaren araberako legezko babesa ematen dio.

Adierazi denez, gaur egun eraikina ez da garrantzi lokaleko ondasuna, baina Iruñeko Udalaren Planeko babesari buruzko katalogoaren babesa du. Udalak katalogo horren aldaketa proposatzen ahal du Udalaren Planaren aldaketa xehatu bat izapidetuta. Lurraldearen Antolamenduari eta Hirigintzari buruzko Foru Legearen testu bategina onesten duen 1/2017 Legegintzako Foru Dekretuaren 71.9 artikuluak xedatzen duenez, kultur ondare higiezineko eraikin bati eragiten dion antolamenduaren aldaketa batek, kasua denez –Kultura Ondarearen 14/2005 Foru Legearen 2 eta 13.1 d) artikuluekin bat–, kulturan eskumena duen departamentuaren txosten kualifikatua behar du, eta, 14/2005 Legearen 32. artikuluak xedatzen duenez, kulturan eskumena duen departamentuaren nahitaezko txosten loteslea behar du ere bai.

Hori guztia jakinarazten dizut, Nafarroako Parlamentuko Erregelamenduaren 215. artikuluan xedatutakoa betez.

Iruñean, 2024ko maiatzaren 3an

KULTURA, KIROL ETA TURISMOKO KONTSEILARIA.

Rebeca Esnaola Bermejo